text: সন্তু মুখোপাধ্যায় (English: Santu Mukhopadhyay) একজন ভারতীয় চলচ্চিত্র অভিনেতা যিনি বাংলা সিনেমাতে কাজ করেন। তিনি অভিনেত্রী স্বস্তিকা মুখোপাধ্যায়ের পিতা। তাঁর ছোট ভাই সুমন্ত মুখোপাধ্যায়ও একজন অভিনেতা।
  
  প্রাথমিক এবং কর্মজীবন 
  সন্তু মুখোপাধ্যায় ১৯৫১ সালের ১৭ জানুয়ারি কলকাতায় জন্মগ্রহণ করেন। তিনি ভবানীপুরের মিত্র ইনস্টিটিউশনে প্রাথমিক শিক্ষা করেন এবং পরে শরৎ বোস রোডের পদ্মপুকুর ইনস্টিটিউশনে ভর্তি হন, সেখান থেকেই তিনি উচ্চ মাধ্যমিক পরীক্ষায় উত্তীর্ণ হন। এর পরই তিনি পড়াশুনায় ইস্তফা দেন এবং গোপাল ভট্টাচার্যের কাছ থেকে নাচের পাঠ নেন। তিনি রবীন্দ্র সংগীতও শিখেছিলেন।
  
  বাংলা চলচিত্রে অভিনয় করার জন্য তিনি খ্যাতিমান পরিচালক তপন সিনহার কাছে যান। ১৯৭৫ সালে সিনহা তাকে রাজা ছবিতে অভিনেতা হিসেবে আত্মপ্রকাশ করিয়েছিলেন। এর পর থেকে আমৃত্যু তিনি মঞ্চ, চলচ্চিত্র ও ছোটপর্দায় নিয়মিত কাজ করে গেছেন।
  
  চলচ্চিত্রের তালিকা
  
  টিভি 
  
   ইষ্টি কুটুম (স্টার জলসা)
   জল নূপুর (স্টার জলসা)
   কুসুম দোলা (স্টার জলসা)
   অন্দরমহল (জি বাংলা)
  
  মৃত্যু 
  দীর্ঘদিন ধরে ব্লাডসুগার ও হাইপারটেনশনের রোগী ছিলেন। সেই সঙ্গে চলছিল ক্যানসারের চিকিৎসাও। ২০২০ সালের ১১ই মার্চ দক্ষিণ কলকাতার নিজের বাসভবনে শেষ নিঃশ্বাস ত্যাগ করেন স্বনামধন্য এই অভিনেতা। মৃত্যুকালে তাঁর বয়স হয়েছিল ৬৯ বছর। তাঁর মৃত্যুতে গভীর শোকের ছায়া নেমে আসে টলিউডে।
  
  তথ্যসূত্র
  
  বহি‌ঃসংযোগ 
  
   
  
  বিষয়শ্রেণী:২১শ শতাব্দীর ভারতীয় অভিনেতা
  বিষয়শ্রেণী:২০শ শতাব্দীর ভারতীয় অভিনেতা
  বিষয়শ্রেণী:ভারতীয় চলচ্চিত্র অভিনেতা
  বিষয়শ্রেণী:জীবিত ব্যক্তি
  বিষয়শ্রেণী:১৯৫১-এ জন্ম
  বিষয়শ্রেণী:কলকাতার অভিনেতা
title: সন্তু মুখোপাধ্যায়